**JAVNI NATJEČAJ**

za izbor:

jednog izvršitelja (m/ž) na slobodno znanstveno-nastavno radno mjesto I. vrste – **izvanredni profesor**, **u znanstvenom području: Humanističke znanosti, znanstvenom polju:** **Filozofija**, na neodređeno vrijeme, u punom radnom vremenu

Kandidatimoraju ispunjavati uvjete propisane Zakonom o visokom obrazovanju i znanstvenoj djelatnosti (Narodne novine 119/2022), Pravilnikom o uvjetima za izbor u znanstvena zvanja (Narodne novine 28/17, 72/19, 21/21 i 111/22) i Odlukom o nužnim uvjetima za ocjenu nastavne i znanstveno-stručne djelatnosti u postupku izbora u znanstveno-nastavna zvanja (Narodne novine 122/17 i 120/21).

Uz prijavu na javni natječaj potrebno je priložiti potpisani životopis i dokaze o ispunjavanju uvjeta za izbor na radno mjesto.

Ako su kandidati kvalifikaciju stekli u inozemstvu trebaju dostaviti rješenje o priznavanju inozemne visokoškolske kvalifikacije, a strani državljani dužni su priložiti i dokaz o poznavanju hrvatskoga jezika (napredna razina).

Kandidatisu dužni uz dokumentaciju priložiti elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje te dokaz o državljanstvu i presliku osobne iskaznice, a u prijavi navesti točnu adresu prebivališta, telefonski broj i e-adresu.

Ako kandidati na temelju posebnih propisa ostvaruju prednost prilikom zapošljavanja, dužni su u prijavi na javni natječaj pozvati se na to pravo te priložiti sve dokaze koje posebni propisi propisuju za ostvarivanje navedenoga prava.

Prijavom na javni natječaj kandidati su izričito suglasni da Fakultet filozofije i religijskih znanosti Sveučilišta u Zagrebu smije koristiti, prikupljati i obrađivati podatke u svrhu provedbe natječajnoga postupka, sukladno zakonskim propisima.

Prijava s prilozima podnosi se digitalno u jednom dokumentu.

Zakašnjele i nepotpune prijave neće se razmatrati.

Javni natječaj otvoren je trideset dana od dana objave.

O rezultatima javnoga natječaja kandidati će biti obaviješteni dostavom odluke o izboru.

Prijava se dostavlja na adresu e-pošte: natjecaji@ffrz.unizg.hr

**Sveučilište u Zagrebu Fakultet filozofije i religijskih znanosti**